text: Olieudslip ved Aabenraa
  22 april 2015 kl. 08.12
  Op mod 3000 liter heavy fuel er løbet ud i Aabenraa Fjord. Et rør ved et olielager var utæt. Beredskabet i gang med at suge olien op.
  Indsatsleder ved beredskabet Torben Groos siger til TV SYD, at udslippet ikke vil få betydning for strande og dyreliv.
  Beredskabet er ved at lægge flydespærringer ud på vandet rundt om tre oliepletter på vandet. Her vil man kunne trække den lette olie ind mod land, hvor en slamsuger vil kunne suge olien op.
  Olien er fra Ensted Olieterminal som er et olielager ved Enstedværket på sydsiden af Aabenraa Fjord.
  Torben Groos fortæller, at indsatsen kommer til at tage lang tid, men at han forventer at al olien vil blive samlet op.
  - Det gode vejr hjælper os. En del af olien vil fordampe, og resten vil samle sig i store gele-lignende klatter som vi kan suge op.
  Video: 30 sek.
  Lækagen fundet. Et brud på et rør fra en opbevaringstank sprøjtede olie ud i bugten. Beredskabet koordinerer indsatsen på stedet #politidk
  
  
  